Θεσσαλονίκη, 26/09/2023

**Η Lidl Ελλάς στο πλευρό των εργαζομένων της με διατακτικές σίτισης συνολικής αξίας 500.000€**

**Ολοκληρώνει την υλοποίηση μισθολογικού πακέτου παροχών 6,7 εκατ. ευρώ.**

Η διοίκηση της Lidl Ελλάς προχωρά σε **οικονομική υποστήριξη ύψους 500.000€** για τους ανθρώπους των καταστημάτων και των logistics centers. Η επιπρόσθετη αυτή υποστήριξη, που θα χορηγηθεί με τη μορφή των διατακτικών σίτισης, στοχεύει στην ενίσχυση της κάλυψης των καθημερινών διατροφικών τους αναγκών για το διάστημα Σεπτεμβρίου – Δεκεμβρίου 2023.

Η ενίσχυση αυτή έρχεται **να ολοκληρώσει την υλοποίηση ενός πακέτου μισθολογικών αυξήσεων και επιπρόσθετων παροχών συνολικού ύψους 6,7 εκατ. ευρώ** που ανακοινώθηκε τον περασμένο Φεβρουάριο.

«Στη Lidl Ελλάς αφουγκραζόμαστε τη δύσκολη οικονομική συγκυρία και προχωράμε σε πράξεις για τους πελάτες και τους ανθρώπους μας. **Προσφέρουμε στους πελάτες μας προϊόντα εξαιρετικής ποιότητας στην καλύτερη δυνατή τιμή της αγοράς, ενώ παράλληλα στηρίζουμε τους ανθρώπους μας μέσα από επιπρόσθετες παροχές**», δήλωσε σχετικά ο Martin Brandenburger, Πρόεδρος Διοίκησης της Lidl Ελλάς.

Οι άνθρωποι της Lidl Ελλάς είναι στο επίκεντρο των πράξεών της. Η εταιρεία, Κορυφαίος Εργοδότης για 7η συνεχόμενη χρονιά, αποδεικνύει έμπρακτα, για μία ακόμη φορά, την αφοσίωση και τις συνεχείς επενδύσεις με επίκεντρο τους ανθρώπους της.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**